**Universitetssykehuset Nord-Norge HF** (**UNN**, nordsamisk: *Davvi-Norgga universitehtabuohcceviessu*) er en del av Helse Nord RHF. Sykehuset har rundt 6500 medarbeidere fordelt på mange klinikker og avdelinger fra Longyearbyen i nord til Narvik i sør, 4500 av disse jobber på Tromsøya. Dette gjør helseforetaket til landsdelens største arbeidsplass. Tor Ingebrigtsen var sykehusdirektør fra 2007 til 2018. Sommeren og høsten 2018 var Marit Lind konstituert som direktør, før Anita Schumacher overtok i januar 2019.

Sykehusets historie går tilbake til grunnleggelsen av Senjen og Tromsø Sygehus ved kongelig resolusjon i 1851. Da Troms ble eget amt skiftet sykehuset navn til Tromsø Amts Sygehus i 1866. I 1922 åpnet det nye Troms og Tromsø sykehus etter en seksårig byggeperiode. Bakgrunnen for navnet var at byen Tromsø ikke ble en del av fylkeskommunen Troms før i 1964, og sykehuset var eid av Troms fylkeskommune og Tromsø kommune i fellesskap. I 1964 ble sykehuset i sin helhet overtatt av fylkeskommunen og skiftet navn til Sentralsykehuset i Tromsø. I 1975 ble navnet endret til Regionsykehuset i Tromsø (RiTø). I 1991 flyttet sykehuset inn i nye lokaler nær universitetet. Navnet ble endret til Universitetssykehuset Nord-Norge i forbindelse med sykehusreformen 2001/2002.

Pasientbehandling, opplæring, forskning og diagnostisk utredning foregår i ni klinikker med tilhørende stab og flere driftssentre. UNN har sin virksomhet spredd på ulike steder med sykehus i Tromsø, Harstad, Narvik og Longyearbyen. Foretaket har psykiatriske klinikker i Tromsø, med integrert rusbehandling og flere distriktspsykiatriske sentre i Ofoten, Sør-Troms, Midt-Troms og Tromsø. 

UNN betjener den regionale akuttmedisinske kommunikasjonssentral (AMK) og drifter en rekke ambulansestasjoner i Nordland og Troms. UNN bemanner også luftambulansen med helsepersonell.

I tillegg til å være universitetssykehus for den nordnorske befolkning, har UNN noen nasjonale og regionale funksjoner.

UNNs sykehus og avdelinger
--------------------------

Tilbud innen spesialpsykiatri er lokalisert til Åsgård i Tromsø (tidligere Åsgård sykehus).  Foto: Siri Uldal 
Sykehus: Tromsø, Harstad, Narvik og Longyearbyen (Svalbard)

**Distriktsmedisinske senter:**
Finnsnes, Nordreisa og Bardu

**Distriktspsykiatriske senter:**
Narvik, Harstad, Sjøvegan, Silsand, Tromsø, Storsteinnes og Storslett

Referanser
----------

1. ↑   w2.brreg.no, besøkt 1. desember 2019[Hentet fra Wikidata]
2. ↑   GRID-ID grid.412244.5[Hentet fra Wikidata]
3. ↑  .
4. ↑  «Profilhåndboka». *www.unn.no*. Besøkt 21. desember 2019.

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata

* (no) Mate-URL Rediger på Wikidata

* (en) University Hospital of North Norway – kategori av bilder, video eller lyd på Commons Rediger på Wikidata
* (no) Universitetssykehuset Nord-Norge på Twitter Rediger på Wikidata

* (no) Universitetssykehuset Nord-Norge på Facebook Rediger på Wikidata

* (no) Universitetssykehuset Nord-Norge på Instagram Rediger på Wikidata

* (no) Universitetssykehuset Nord-Norge på YouTube Rediger på Wikidata

* Universitetssykehuset Nord-Norge på Flickr Rediger på Wikidata

Portal: Tromsø

| * v
* d
* r
Norges offentlige helsevesen |
| --- |
| Helse- og omsorgsdepartementet |
| Statlige etater | 
* Statens helsetilsyn
* Helsedirektoratet
* Statens legemiddelverk
* Folkehelseinstituttet
* Direktoratet for e-helse

 | Riksvåpen |
| Helse Nord | 
* Finnmarkssykehuset
* Universitetssykehuset Nord-Norge
* Nordlandssykehuset
* Helgelandssykehuset
* Sykehusapotek Nord
* Helse Nord IKT

 |
| Helse Midt-Norge | 
* Helse Møre og Romsdal
* Helse Nord-Trøndelag
* St. Olavs hospital
* Sykehusapotekene i Midt-Norge

 |
| Helse Vest | 
* Helse Bergen
* Helse Fonna
* Helse Førde
* Helse Stavanger
* Sjukehusapoteka Vest

 |
| Helse Sør-Øst | 
* Akershus universitetssykehus
* Oslo universitetssykehus
* Sunnaas sykehus
* Sykehuset Innlandet
* Sykehuset Telemark
* Sykehuset i Vestfold
* Sykehuset Østfold
* Sørlandet sykehus
* Vestre Viken
* Sykehusapotekene
* Sykehuspartner

 |
| Felles | 
* Helsetjenestens driftsorganisasjon for nødnett
* Luftambulansetjenesten
* Pasientreiser
* Sykehusbygg
* Sykehusinnkjøp

 |

|  |  |
| --- | --- |
| Oppslagsverk/autoritetsdata | Store medisinske leksikon **·** VIAF **·** ISNI **·** Brønnøysundregistrene
 |